তনু হত্যা ভিন্ন খাতে জড়াবেন না কাছাকাছি সময়ে দুইটি ঘটনা সংঘটিত হয়েছে, একটি কুমিল্লা ভিক্টোরিয়া কলেজ ছাত্রী সোহাগী জাহান তনুর নির্মম হত্যাকান্ড, আরেকটি হল গায়িকা কৃষ্ণকলির বাসার গৃহকর্মী জান্নাত আরা শিল্পীর রহস্যময় হতাকান্ড।আমরা দেখতে পাচ্ছি যে গণজাগরণ মঞ্চের ইমরান সরকার তনু হত্যাকান্ডের ব্যাপারটি নিয়ে প্রচন্ড পরিমাণ সরব হলেও গৃহকর্মী জান্নাত হত্যার ব্যাপারে একেবারেই নীরব। দেশে ধর্ষণ-হত্যার শিকার তনুই প্রথম এবং একমাত্র নয়, কিন্তু ইমরান সরকার কেবল মাত্র তনুর ঘটনাটি নিয়েই প্রচন্ড সরব। এর পিছের কারণ কি হতে পারে?১। তনু আর কৃষ্ণকলির বাসার ঘটনাদুটি খুবই কাছাকাছি সময়ে ঘটেছে। যেহেতু কৃষ্ণকলি গণজাগরণ মঞ্চের একজন সদস্য, এমনটা অসম্ভব নয় যে, নিজেদের মঞ্চের সদস্যকে রক্ষা করতে এবং কৃষ্ণকলির গৃহকর্মী হত্যার ঘটনা থেকে মানুষের দৃষ্টি অন্যদিকে ফেরাতে ইমরান এইচ সরকার জান্নাত হত্যার ব্যাপারে একেবারে নিশ্চুপ। এই নীরবতা রহস্যময়। তিনি কৃষ্ণকলির বাসায় হত্যাকাণ্ডের ঘটনাটি ধামাচাপা দেওয়ার জন্যে কেবল তনুর ইস্যুতেই মাঠ গরম করে চলেছেন।২। কৃষ্ণকলি গণজাগরণ মঞ্চকে টাকা দিয়ে জান্নাত হত্যাকান্ড কে চাপা দেয়ার জন্য চেষ্টা করছেন। তনুর জন্য কনসার্ট করা হচ্ছে, কনসার্ট করতে টাকা লাগে। নিহত একজন মানুষের জন্য নাচ গানের আনন্দঘন কনসার্ট করে কি প্রতিবাদ জানানো হচ্ছে উনারাই ভাল বলতে পারবেন, তবে এইসব কনসার্টের খরচ কোত্থেকে আসছে সেইটার খবর নিলে অনেক কিছুই বের হয়ে আসবে ধারণা করি।৩। তনু হত্যাকান্ডের সাথে ইমরান সরকার সেনাবাহিনীকে জড়ানোর চেষ্টা করে বিবৃতি দিচ্ছেন বারবার। কোন তথ্যপ্রমাণ ছাড়া সেনাবাহিনীকে বিতর্কিত করে উনার কি লাভ? বাংলাদেশ সেনাবাহিনীর বিরুদ্ধে মানুষ কে প্ররোচিত করে উনার কি লাভ? তবে কি কোন বিদেশী রাষ্ট্রের আজ্ঞা পালন করছেন ইমরান সরকার? নাকি কোন বিশেষ রাজনৈতিক গোষ্ঠির এজেন্ডা বাস্তবায়ন করছেন??প্রশ্ন অনেক, জবাব নেই। কৃষ্ণকলির স্বামীর মুখে গৃহকর্মী জান্নাতের নখের আচড় পাওয়া গেছে, এটি যে হত্যাকান্ড তা মোটামুটি নিশ্চিত হয়েই বলা যায়। তনু হত্যার বিচার চাই, জান্নাত হত্যার বিচার চাই। সর্বশেষ এডিট : ০২ রা এপ্রিল, ২০১৬ সকাল ৮:৫৯